ПРОФЕСИОНАЛНА ГИМНАЗИЯ ПО ТУРИЗЪМ

          гр. Самоков, обл. Софийска ПК 2000, ул.“Софийско шосе” №18, директор: тел/факс: 0722/6 64 27; 
          счетоводство: тел: 6 64 71;  web site: www.pgtsamokov.org; e-mail:pgtsamokov@abv.bg

УТВЪРЖДАВАМ: 
       Директор:

Вътрешната система за осигуряване на качеството на професионалното образование и обучение в
Професионална гимназия по туризъм – Самоков 

І. Общи положения 

Качеството на професионалното образование и обучение е съвкупност от характеристики на професионалното образование и обучение, които са в съответствие с очакванията и потребностите на личността и на обществото. 
Качеството на професионалното образование и обучение се осигурява чрез управление на процеса на развитие на институцията, основан на анализиране, планиране, изпълнение на дейностите, оценяване и внасяне на подобрения в работата на институцията. 
Качеството на професионалното образование и обучение се осигурява при спазване на следните принципи: 
1. целенасоченост към постигане на високи резултати на професионалното образование или професионалното обучение; 
2. ориентираност на обучението към изискванията и потребностите на пазара на труда; 
3. ефикасност при ползване на ресурсите и ефективност; 
4. ангажираност на всички участници в професионалното образование и обучение в процеса за осигуряване на качеството; 
5. удовлетвореност на участниците в процеса на обучението и на другите заинтересовани лица; 
6. приемственост на политиките и постиженията, прилагане на добри практики; 
7. прозрачност, демократичност и социален диалог. 
ІІ. Вътрешната система за осигуряване на качеството - съдържание 
 Вътрешната система за осигуряване на качеството е съвкупност от взаимносвързани действия и мерки за постигане, поддържане и развиване на качеството на провежданото професионално образование и/или обучение в институцията и резултатите от него в съответствие с държавните образователни изисквания за придобиване на квалификация по професии и на действащото законодателство. 
 Вътрешната система за осигуряване на качеството включва: 
1. политиката и целите по осигуряване на качеството; 
2. органите за управление на качеството и правомощията им; 
3. правилата за нейното прилагане; 
4. годишен план-график за провеждане на дейностите по самооценяване; 
5. условията и реда за измерване на постигнатото качество чрез самооценяване. .
Политиката и целите по осигуряване на качеството се разработват от директора, съответно от ръководителя на институцията в съответствие със стратегията за развитие на институцията. 
Органи за управлението на качеството са: 
1. директорът, съответно ръководителят на институцията; 
2. педагогическият съвет  
3. отговорникът по качеството. 
За функционирането на вътрешната система за осигуряване на качеството в институцията се определят комисия или комисии за: 
1. разработване на правила за прилагане на вътрешната система за осигуряване на качеството и актуализирането им; 
2. разработване на годишен план-график за провеждане на дейностите по самооценяване; 
3. разработване на конкретни процедури по критерии и съответния инструментариум към тях за провеждане на дейностите по самооценяването; 
4. провеждане на самооценяването. 
 Директорът на ПГТ: 
1. организира, контролира и отговаря за цялостната дейност за функционирането на вътрешната система за осигуряване на качеството; 
2. разработва политиката и целите по осигуряване на качеството; 
3. определя отговорника по качеството; 
4. определя състава на комисията или комисиите; 
5.утвърждава годишен план-график за провеждане на дейностите по самооценяването след приемането му от ПС и коригиращите мерки в хода на изпълнението му; 
6.утвърждава процедурите по критериите и инструментариума към тях за провеждане на дейностите по самооценяването; 
7.утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване; 
8.провежда мониторинг на дейностите по осигуряване на качеството в институцията; 
9.представя годишния доклад за резултатите от проведеното самооценяване на регионалния инспекторат по образованието ; 
10. организира обучение на персонала за осигуряване на качеството в институцията. 
III. Условия и ред за измерване на постигнатото качество
1. Измерването на постигнатото качество на професионалното образование и обучение се осъществява от институциите по чл. 9, ал. 1 ЗПОО чрез прилагането на процедури по критерии и съответния инструментариум към тях за провеждане на дейностите по самооценяването. 
 2. Периодът за самооценяване е учебна година. 
3. Самооценяването се извършва от комисия или няколко комисии  
4.Самооценяването в ПГТ е извършва по критерии и показатели към тях, съгласно Приложение №1. 
5. Критериите са групирани по следните области на оценяване: 
- достъп до професионално образование и обучение; 
- придобиване на професионална квалификация; 
- реализация на лицата, придобили професионална квалификация. 
6. Показателите към всеки критерий са количествени и/или качествени и определят равнището на качеството по съответния критерий. 
7. Критериите се оценяват с точки, като максималният общ брой точки по всички критерии е 100. 
8. Максималният брой точки за всеки критерий се разпределя по показатели в четири равнища на оценяване. 
9.  Постигнатото качество се определя чрез крайна оценка, която се формира от сбора от получените точки по всички критерии. 
10. Крайната оценка на постигнатото качество може да e със следните количествени и качествени равнища: 
1. отлично – при крайна оценка от 91 до 100 точки; 
2. добро – при крайна оценка от 66 до 90 точки; 
3. задоволително – при крайна оценка от 46 до 65 точки; 
4. незадоволително – при крайна оценка до 45 точки включително. 
11.Самооценяването се провежда по процедури, утвърдени от директора  на институцията. 
12. По всеки критерий се разработва процедура, която съдържа:
- предмет и цел; 
- инструментариум; 
- описание на технологията на провеждане; 
- вида на доказателствения материал (справка, контролна карта, протоколи, въпросници, анкети и др.); 
- начините на обработване на доказателствения материал; 
- режима на съхранение и защита на информацията; 
- отговорностите на лицата. 
13. За проведеното самооценяване отговорникът по качеството изготвя годишен доклад, който включва: цел на самооценяването; информация за външната вътрешната среда, в която функционира институцията през периода на самооценяването; резултати от самооценяването; сравняване на оценките по критериите с предходния период на самооценяване; анализ на получените резултати; постижения и добри практики; резултати от оценяването, нуждаещи се от подобрение, и предложение за коригиращи мерки и дейности. 
14. Към доклада може да се прилагат графики, таблици, статистическа информация и други информационни материали. 
15. Приетият от педагогическия съвет годишен доклад се представя в срок до 15 октомври на всяка година в регионален инспекторат по образованието; 
16.Усъвършенстването на процесите за управление на качеството се постига при спазване на следните изисквания от институциите по чл. 9, ал. 1 ЗПОО: 
16.1. да подобрява работната среда чрез: 
- прилагане на механизми за адаптиране на обучавания към средата на институцията; 
- осигуряване на достъпна архитектурна среда; 
- модернизиране на материално-техническата база и обновяване на информационната инфраструктура; 
- развитие на организационната култура в институцията; 
16.2. да осигурява развитие на персонала чрез: 
- подобряване на възможностите за допълнителна и продължаващата 
- квалификация на учителите/преподавателите по специалността им от висшето образование, за подобряване на тяхната иновационна култура и личностна ефективност; 
- изграждане на култура за осигуряване на качеството; 
- създаване и поддържане на открита и ясна комуникация в институцията; 
- повишаване на ефективността на административното обслужване; 
- повишаване на мотивацията и инициативността на всички участници в процеса на ПОО; 
16.3.да подобрява резултатите от обучението чрез: 
- повишаване на мотивацията на обучаемите; 
- повишаване на дела на успешно придобилите професионална квалификация; 
- намаляване дела на раноотпадналите от обучението; 
- повишаване на дела на обучените, провели практическо обучение в реална работна среда; 
- създаване на механизъм за ранно предупреждение за различни рискове; 
16.4. да подобрява взаимодействието с местната общност, със социалните партньори, работодателските организации, университетите и други заинтересовани страни чрез: 
- разширяване на възможностите за практическо обучение в реална работна среда; проучване и прилагане на добри практики на сродни институции; 
- подобряване на възможностите за достъп до информация на участниците в професионалното образование и обучение; 
- информиране на общността и заинтересованите страни за добрите практики и постиженията на институцията в областта на осигуряване на качеството на професионалното образование и обучение; 
- участие в проекти, свързани с повишаване на качеството на професионалното образование и обучение. 
ІV. Методическо подпомагане и мониторинг
1. За осигуряване на качеството в институциите по чл. 9, ал. 1 ЗПОО се осъществява методическо подпомагане и мониторинг. 
2. Методическото подпомагане за разработване и функциониране на вътрешна система за осигуряване на качеството включва: консултиране, информиране, инструктиране и представяне на добри практики. 
3. Мониторингът е вътрешен и външен, като резултатите от него включват констатации, изводи и препоръки за вземане на информирани решения за усъвършенстване на процеса за осигуряване на качеството в съответната институция. 
4. Вътрешният мониторинг се осъществява от директора на институцията. 
5.Методическото подпомагане и външният мониторинг се осъществяват от Министерството на образованието и науката и от регионалниа инспекторат по образованието. 
V. Финансиране
1. Дейностите за изграждане и функциониране на вътрешна система за осигуряване на качеството на професионалното образование и обучение се финансират, както следва със средства от субсидия по формула и от собствени приходи; 
 2. Училището може да ползва и други източници на финансиране – спонсорство, национални и международни програми и проекти и други.